Die tydlose popmusiek van ABBA, die geniale liedjieskrywer Elton John en die rou rock-en-roll krag van Queen is maar enkele van die hoogtepunte wat deur sommige van Suid-Afrika se grootste vokale talente uitgevoer sal word, langs die kragtige klanke van ’n volle simfonie-orkes.
Pretorius sê die gehore kan uitsien na ’n magdom hoogtepunte. “Classics was nog altyd ’n wêreldklas-produksie en met die hulp van die nuwe 9 000-sitplek, Sun Arena, is ons voorbereid om gehore weg te blaas.”